# 2. számú melléklet

**a Szervezeti és Működési Szabályzathoz**

# A POLGÁRMESTERRE ÁTRUHÁZOTT KÉPVISELŐ-TESTÜLETI FELADAT- ÉS HATÁSKÖRÖK

**I.**

**A POLGÁRMESTER DÖNT:**

1. Megköti az önkormányzat nevében a mezőgazdasági rendeltetésű földterületekre vonatkozó haszonbérleti szerződést.
2. Az éves költségvetési rendeletben meghatározott céltartaléknak - célnak - megfelelő felhasználásáról.
3. A költségvetési előirányzat erejéig megköti a forgalomképtelen és korlátozottan forgalomképes törzsvagyontárgyak pótlására, létesítésére, gyarapítására irányuló szerződéseket.
4. Amennyiben az ingóvagyontárgy átszervezés, vagy feladatváltozás miatt feleslegessé válik, annak hasznosításáról gondoskodik. A hasznosításból származó bevétel az önkormányzat költségvetését illeti meg.
5. A piaci zavarok megelőzése céljából figyelemmel kíséri a piaci viszonyokat, szükség szerint intézkedést kezdeményez.
6. A költségvetésből rendelkezésre bocsátott pénzeszközök keretein belül - az utak forgalmának és jelentőségének sorrendjét figyelembe véve - gondoskodik arról, hogy közút biztonságos közlekedésre alkalmas, közvetlen környezete esztétikus és kulturált legyen.
7. A költségvetési rendeletben elkülönített polgármesteri céltartalék terhére, az 500 eFt-ot meg nem haladó összegű támogatás elnyerésére irányuló pályázat benyújtásáról a Pénzügyi Településfejlesztési és Idegenforgalmi Bizottság véleményének kikérésével dönt.
8. A költségvetési törvényben megállapított, két éven belüli kis összegű követelés éven belüli háromszori behajtására tett intézkedés eredménytelensége esetén a követelés törléséről dönt.
9. Az egy évet meghaladóan keletkezett 10 eFt alatti kisösszegű követelésnél, az évenkénti háromszori felszólítás eredménytelensége esetén, a törlésről dönt.
10. Gondoskodik az önkormányzati vagyon hasznosításáról az önkormányzat vagyonáról, és a vagyongazdálkodás szabályairól szóló 21/2004.(V.27.) önkormányzati rendelet által szabályozott körben.
11. A forgalmi körülmények vagy a baleseti helyzet jelentősebb változása esetén, de legalább 5 évenként felülvizsgálja a forgalmi rendet és ha szükséges azt, módosítja.
12. Gondoskodik a közút tisztántartásáról, a hó eltakarításáról, továbbá az út síkossága elleni védekezésről.
13. Gondoskodik az út elbontásáról, ha az út megszüntetését engedélyezték és az más célra nem hasznosítható, hozzájárul az út felbontáshoz.
14. Részt vesz a közút használatában érdekelt magánszemélyek és jogi személyek helyi lakossági érdeket szolgáló - közút építésére irányuló - együttműködésében.
15. Útépítési érdekeltségi hozzájárulás fizetésére kötelezheti - a részt vevő által vállalt anyagi hozzájárulás mértékéig - az útépítési együttműködésben részt nem vevő, de a közút használatában érdekelt magánszemélyt, vagy jogi személyt, ha az útépítési együttműködésben az érdekeltek több mint kétharmada részt vesz.
16. Eljár az útkezelői kötelezettség megszegésével okozott kár - polgárjog általános szabályai szerinti - megfizetése érdekében.
17. Intézkedhet a közút melletti ingatlanon, annak rendeltetésszerű használatát lényegesen nem akadályozó módon mozgatható hóvédmű, illetőleg - kártalanítás ellenében - azon, az alatt vagy felett műtárgy, közúti jelzés elhelyezése és fenntartása iránt.
18. Elrendelheti útellenőri szolgálat működését - a közlekedési, hírközlési és vízügyi miniszter által megállapított keretek között - meghatározza az útellenőri szolgálat működésének feltételeit.
19. Dönt az egy millió forint értékhatár alatti, kisebb jelentőségű közlekedési, úthálózat-fejlesztési, közműfejlesztési és zöldterület kialakítására vonatkozó tervekben.
20. Hozzájárul, mint a közút kezelője a 40 tonna össztömeget vagy a megengedett legnagyobb tengelyterhelést meghaladó, a túl méretes, illetve lánctalpas jármű helyi közúton való közlekedéséhez.
21. Behajtási engedélyt ad a Lakitelek közútjain alkalmazott behajtást korlátozó forgalomszabályozási intézkedések esetén, ha a kérelmező állandó lakóhelye a korlátozással érintett területen belül van.
22. Hozzájárul a közút területének nem közlekedési célú igénybevételéhez,
23. A képviselő-testület rendelete alapján dönt a közterület-használat engedélyezéséről.
24. Dönt a nyomvonal jellegű építmények elhelyezéséhez szükséges tulajdonosi hozzájárulás megadásáról.
25. Gondoskodik közvillamossági berendezés létesítéséről és üzemeltetéséről.
26. Villamos energia korlátozási sorrend felállítását előzetesen véleményezi.
27. Kialakítja, ellátja a helyi közút kezelői feladatait.
28. Gondoskodik a helyi jelentőségű természeti értékek megóvásáról, őrzéséről, fenntartásáról, bemutatásáról, valamint helyre állításáról.
29. Megállapítja és megszünteti a lakásfenntartási támogatást.
30. Dönt az átmeneti segély odaítéléséről.
31. Dönt a gyermekek veszélyeztetettségének megelőzésére szolgáló rendkívüli gyermekvédelmi, valamint térítési díj támogatásáról.
32. Természetben nyújtott ellátást állapíthat meg az átmeneti segély , lakásfenntartási támogatás pénzbeli megállapítása helyett.
33. Kötelezi a jogtalanul felvett támogatás visszafizetésére a törvényes képviselőt, vagy a segélyezettet, erre indokolt esetben részletfizetést engedélyez, vagy a visszafizetést elengedi.
34. Dönt az önkormányzati bölcsődékbe történő felvétel és a bölcsődei játszócsoportba történő felvétel, valamint a bölcsődei ellátás megszüntetése tárgyában.
35. Dönt a szociális otthoni beutalásokról.
36. Külön jogszabály alapján dönt az egyes szociális intézményekben fizetendő térítési díjak csökkentéséről, vagy elengedéséről.

**II.**

**A POLGÁRMESTER A JEGYZŐ ELLENJEGYZÉSÉVEL DÖNT:**

1. Az értékesítésre a képviselő-testület által értékmegjelöléssel kijelölt ingatlanok értékhatáron vagy afölötti értéken pályázati úton történő értékesítéséről.
2. A forgalomképes ingatlanok bérbeadásáról, ideértve a törvény alapján kötelező térítésmentes használatba adást, értékhatártól függetlenül.
3. Megállapodások, együttműködési megállapodások aláírásáról, azon esetekben:

-amikor évente visszatérő módon, változatlan tartalommal történik a megállapodás megkötése és az önkormányzat forrásokhoz jut.

- amikor pályázatok esetén a határidő szűkössége miatt nincs lehetőség a hivatali út előzetes végig vitelére (bizottságok, képviselő-testület), de a szakapparátus a szükséges igazolásokat, ellenjegyzéseket megtette.